stanford-oval/wikipedia huggingface dataset:
אבא מטפלת

| --- | --- |

 מבוסס על:  גברת דאוטפייר
 סוגה:  קומית
 יוצרים:  יואב גרוס, רז יובן, יובל סמו, אלעד חן 
 כותבים:  נועה לזר קינן, שראל פיטרמן, אפרת חן, רז יובן, אלעד חן, יובל ברגר 
 בימוי:  יוגב יפת, אלי בן דוד 
 שחקנים:  יובל סמו, מור עזריה, גיה באר גורביץ', רוי מילר, דין הפנר, דורי קרייזל, דאנה איבגי, רבקה מיכאלי, בן יוסיפוביץ', יפית אסולין, אורי אלכסנדרוביץ', לידור אדרי, קאי פקר, תמנה קמינקא, בר ברימר
 פרסים:  תחרות פרסי הטלוויזיה לילדים ולנוער ה-1, תחרות פרסי הטלוויזיה לילדים ולנוער ה-2, פרסי נבחרי השנה של פרוגי 
 ארץ מקור:  ישראל ישראל
 שפות:  עברית 
 מספר עונות:  6
 מספר פרקים:  100
 תוכנית מקור:  גברת דאוטפייר
 תוכנית המשך:  אבא מטפלת
 הפקה
 מפיק:  יואב גרוס, גיא כהן,אפרת פוקס זריהן, אביה סהראי, אורלי אטלס כץ, מיכל שלף
 חברת הפקה:  יואב גרוס הפקות
 הפצה:  ניקלודיאון
 עורכים:  יואב גרוס, שירלי אורן, קובי אור כהן, איתן דורפמן, אלכס ניימן, אייל בש, ארן אמיר, אמיר עובדיה סטקלוב
 אתר צילומים:  ברודקאסט 
 צלמים:  רם שני, יאן פינקלברג, יובל דקל, שי גרנות, רונן כהן, מיכאל צייטלין
 מוזיקה:  גל לב, דניאל סלומון 
 אורך פרק:  26-21 דקות
 שידור
 רשת שידור:  ניקלודיאון
 רשת שידור בישראל:  ניקלודיאון
 תקופת שידור מקורית:  20 בפברואר 2020 – 27 ביולי 2023
 קישורים חיצוניים
 דף התוכנית ב-IMDb
 
אבא מטפלת היא סדרת טלוויזיה ישראלית קומית לילדים ונוער, בכיכובו של יובל סמו, ששודרה בניקלודיאון. הסדרה שודרה במשך 6 עונות ו-100 פרקים החל מ-20 בפברואר 2020 ועד לסיומה ב-27 ביולי 2023.
תקציר העלילה

הסדרה עוקבת אחר אייל מנסיני (יובל סמו), אב לבת יחידה, שקד, שנאלץ לקטוע את שגרת הבטלה שלו לאחר שידו אינה משגת לקנות לה מתנת יום הולדת שרצתה: טיול לפריז. על מנת לתקן זאת, בגיל 40 הוא ממציא דמות בשם לילי, מתחפש אליה ועובד כאו-פר החלומות של משפחת דנינו-מינאז'.
דמויות ושחקנים > דמויות ראשיות

אייל מנסיני (יובל סמו) – יצר את לילי, אב גרוש בשנות ה-40 לחייו אשר נמצא בחובות כלכליים. אוהב מאוד את בתו ומוכן לעשות הכול למענה. כל סובביו חושבים אותו לבן אדם הכי עלוב ולוזר. את גרושתו הכיר שבן זוגה נטש אותה כשהיא הייתה בהריון ממנו. החלום שלו היה להכיר בחורה עשירה ולחיות על חשבונה.
לילי סיירוס (יובל סמו) – דמות שאייל המציא. עובדת אצל משפחת דנינו-מינאז' והיא האופרת שלהם. לעיתים מדברת בשפה גבוהה. עוזרת למשפחת דנינו מינאז' בכל בעיותיה.
שקד מנסיני (מור עזריה) – בתם של אייל מנסיני וגרושתו תמי. שקולה וחכמה. משתמשת בחכמתה כדי לחלץ את אביה מהצרות אליהן נקלע. מאוהבת באורי, אך מתקשה להביע את רגשותיה כלפיו. בעונה הרביעית מתאהבת באימרי. נרמז שאייל הוא לא אביה הביולוגי.
גבי מרגלית ברוניה מנסיני (דאנה איבגי) – אחותו הקטנה של אייל ודודה של שקד. אינה חכמה. אישה בשנות ה-30. עובדת במסעדת "הדונאטסיה". שטותניקית ולא יוצלחית. האקסית של גיא לרר. לפעמים שנקלעת לבעיות אומרת את הביטוי "שמע ישמעאל". יודעת טורקית.
מיקי מינאז' (גיה באר גורביץ') – אמם של אלינור ואורי. כל גופה מלא בהזרקות בוטוקס. אובססיבית לפילאטיס ולאוכל בריא. תלותית מאוד בלילי.
ליאור אביעד דנינו–מינאז' (רוי מילר; עונות 1–5) – אביהם של אלינור ואורי. מנסה לעסוק בקוסמות, אך ללא הצלחה. בעל מפעל סדינים. התנסה גם במשחק. לא מככב בעונה השישית מסיבה לא ברורה.
טוראית אלינור זרת דנינו–מינאז' (דין הפנר) – בתם של מיקי וליאור. מכורה לטלפון שלה. נערה מטורפת. בעונה 6 מתגייסת לצה"ל ולא מצליחה להשתלב שם. לפי הכומתה והתג נרמז שהיא משרתת בבסיס מבוסס על גבעתי.
אורי דנינו–מינאז' (דורי קרייזל; עונות 1-5, אורח בעונה 6) – בנם של מיקי וליאור. מאוהב בשקד אך מתקשה להביע את רגשותיו כלפיה. חובב נגינה בגיטרה בשם גאולה (על שם מגישת החדשות גאולה אבן-סער), ברידג' ומשחקי מחשב. משתתף עם חברו אגזמה בצמד "אגזמה ויוד" העוסקים בשירי ראפ. בעונה השישית הולך לאקדמיה למוזיקה.
דמויות ושחקנים > דמויות משניות

רב"ט עוז ליעוז דנינו (בן יוסיפוביץ') – אחיו של ליאור וחברו של אייל מהצבא. וכמו כן, בעונה השישית עובד ב"דונאטסייה".
חמוצל (חמוטל) בעלולו (יפית אסולין) – חברתה ויריבתה של מיקי. הנבלית המשנית של עונה 1–3 והראשית בעונות 4-6.
אגזמה (אורי אלכסנדרוביץ') - חברם של שקד ואורי. לו ואורי יש הרכב מוזיקלי. לאמו קוראים שושה.
קלואי ירדנה בעלולו (תמנה קמינקא; עונות 1–5) – חברתם של שקד ואורי. מאוהבת באורי. בתם של חמוצל וחוויאר. אחותה של בריטני וקיילי.
לילי כץ (רבקה מיכאלי; עונות 1–5) – הבעלים של מסעדת "הדונאטסייה". אישה בעלת מבטא אמריקאי הכועסת על אייל בעקבות חובותיו לדונאטסייה.
רואי (בר ברימר; עונות 2–3) – אהובה של אלינור, הכירו בשבט בצופים. המדריך של אורי ושקד. בן זוגה של אלינור.
אימרי (מתן דסה; עונות 4–5) – בן זוגה החדש של שקד. כדורסלן. בנה של אורנה.
דופק צור (רן קפלן; עונות 4–5) – בן זוגה החדש של אלינור. כוכב סדרת הנוער "כחושה" (פרודיה על כפולה).
בר חזיזה–מינן (אושרית סרוסי; עונה 6) – חברתה הטובה של מיקי. מביאה את ארבעת ילדיה לביתה של מיקי. אשתו לשעבר של צביקה מינן. אישה רוחנית.
ירדן מינן (קים בן שמעון; עונה 6) – הראשונה מארבעת ילדיה של בר. אוהבת מאוד קראטה ולוקחת את זה לחייה הפרטים.
בן מינן (ליעד פאר; עונה 6) – השני מארבעת ילדיה של בר. טיפש מאוד ולא מבין איך העולם עובד.
קובי "סטאר" מינן (שחף כרמל יעקובוביץ'; עונה 6) – השלישי מארבעת ילדיה של בר. יוצר וזמר.
גוני מינן (רומי יעקבי; עונה 6) – האחרונה מבין ארבעת ילדיה של בר. חכמה מאוד יחסית לגילה, סיימה דוקטורט.
סמ"ר/רס"ל צח הרפז (דוד שאול; עונה 6) – מפקדה של אלינור בצבא. לא מרוצה מדרישותיה של אלינור, ובא תמיד לעצור אותה כשהיא בורחת מהשירות.
דמויות ושחקנים > דמויות נוספות

בריטני בעלולו (לידור אדרי; עונה 1, מוזכרת בעונה 4) – חברתה של אלינור. בתם של חמוצל וחוויאר. אחותה הגדולה של קלואי וקיילי.
חוויאר בעלולו (עומר עציון; אורח בעונה 4) – בעלה של חמוצל ואביהן של קלואי, קיילי ובריטני. מפיק במקצועו וקונה פורמטים מחוץ לישראל.
יודפת (קאי פקר; עונה 1) – מושא האהבה של אלינור. לעיתים קרובות נפרדים וחוזרים להיות ביחד. בעונה הרביעית התוודתה אלינור שהיא חטפה אותו, בזמן שכל העולם החשיב אותו לנעדר.
סירי (יובל סמו) – הסירי של אייל כשהוא נעזר בו כשהוא נתקל בבעיה כלשהי. (תפקיד קול בלבד).
הרמן (היימן מייכלסון; עונה 1) – מבוגר שעובד בדונאטסייה. בן הזוג לשעבר של לילי כץ. לא מוציא מילה מפיו.
עמוס - שכן של אייל ושקד. תמיד מביא לאייל את כל מה שהוא מבקש בנוסף לכך רק ידו נראית.
אורנה (עלמה זק; עונה 5–4) – אמם של נגה ואימרי. גרושה מבעלה. מעריצה את "צעירי תל אביב". פתחה בתחילת העונה הרביעית את חנות הטריקים השכונתית מחדש.
נגה (אמילי מדואל; עונות 4–5) – בתה של אורנה ואחותו של אמרי. חברתם של שקד, קלואי ואורי. עובדת בחנות הטריקים של אימה.
קיילי בעלולו (לורן אליהו; עונה 5) – בתם של חמוצל וחוויאר. אחותה הקטנה של קלואי ובריטני.
שניר (מוזכר; עונה 6) – מושא אהבתה של אלינור בצבא. אלינור עושה בלגנים בצבא על מנת לצאת אתו.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 19 | 19 | 23 בפברואר 2020 | 18 במרץ 2020 |
|  | 2 | 16 | 16 | 29 בנובמבר 2020 | 1 בינואר 2021 |
|  | 3 | 15 | 15 | 4 ביולי 2021 | 22 ביולי 2021 |
|  | 4 | 15 | 15 | 5 בדצמבר 2021 | 23 בדצמבר 2021 |
|  | 5 | 15 | 15 | 28 במרץ 2023 | 17 באפריל 2023 |
|  | 6 | 20 | 20 | 2 ביולי 2023 | 27 ביולי 2023 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 1 | 1 | לידתה של לילי | 23 בפברואר 2020 |
| 2 | 2 | הגיבורה שלי | 24 בפברואר 2020 |
| 3 | 3 | הפסיכולוגית | 25 בפברואר 2020 |
| 4 | 4 | הדוד מאמריקה | 26 בפברואר 2020 |
| 5 | 5 | הקרב על הוועד | 27 בפברואר 2020 |
| 6 | 6 | בית מארח | 1 במרץ 2020 |
| 7 | 7 | אימהות ובנות | 2 במרץ 2020 |
| 8 | 8 | חג החגב | 3 במרץ 2020 |
| 9 | 9 | אהבתיה | 4 במרץ 2020 |
| 10 | 10 | חנן או לוטן | 5 במרץ 2020 |
| 11 | 11 | לילי בהיריון | 8 במרץ 2020 |
| 12 | 12 | החיבור | 9 במרץ 2020 |
| 13 | 13 | הבריונית | 10 במרץ 2020 |
| 14 | 14 | חלום ליל לִילִי | 11 במרץ 2020 |
| 15 | 15 | חידוש נדרים | 12 במרץ 2020 |
| 16 | 16 | יומולילי | 15 במרץ 2020 |
| 17 | 17 | אופרת החידות מראש העין | 16 במרץ 2020 |
| 18 | 18 | מי אני? | 17 במרץ 2020 |
| 19 | 19 | חיים שכלילי | 18 במרץ 2020 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 20 | 1 | ושוב לבד | 29 בנובמבר 2020 |
| 21 | 2 | המנהלת קלואי | 30 בנובמבר 2020 |
| 22 | 3 | הקללה | 1 בדצמבר 2020 |
| 23 | 4 | הגביע | 2 בדצמבר 2020 |
| 24 | 5 | דץ ודצה דנינו | 6 בדצמבר 2020 |
| 25 | 6 | גברתי המנקה | 7 בדצמבר 2020 |
| 26 | 7 | החיסון | 8 בדצמבר 2020 |
| 27 | 8 | שוקולד מנטה פיסטוק | 9 בדצמבר 2020 |
| 28 | 9 | מוגלי דנינו מינאז' | 13 בדצמבר 2020 |
| 29 | 10 | הכל אודות ריקי | 14 בדצמבר 2020 |
| 30 | 11 | ג'יב אל חיב | 15 בדצמבר 2020 |
| 31 | 12 | הארנב | 16 בדצמבר 2020 |
| 32 | 13 | בדרך לבית אבות עוצרים בדונאטס | 20 בדצמבר 2020 |
| 33 | 14 | לקום אתמול בבוקר | 22 בדצמבר 2020 |
| 34 | 15 | מאחורי הקלעים | 23 בדצמבר 2020 |
| 35 | 16 | פספוסים | 1 בינואר 2021 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 36 | 1 | יומולדת לאייל | 4 ביולי 2021 |
| 37 | 2 | העוזרת של העוזרת | 5 ביולי 2021 |
| 38 | 3 | המסנג'ר ממסונג'ר סנג'ר | 6 ביולי 2021 |
| 39 | 4 | אבא מתארס | 7 ביולי 2021 |
| 40 | 5 | מועדון K300 | 8 ביולי 2021 |
| 41 | 6 | אף פעם לא התנשק | 11 ביולי 2021 |
| 42 | 7 | לא טוב, מצוין | 12 ביולי 2021 |
| 43 | 8 | שלטון הגללים | 13 ביולי 2021 |
| 44 | 9 | הפסל | 14 ביולי 2021 |
| 45 | 10 | החברה החדשה של אורי | 15 ביולי 2021 |
| 46 | 11 | בואי כלה | 18 ביולי 2021 |
| 47 | 12 | המבחן | 19 ביולי 2021 |
| 48 | 13 | להציל את טוראית לילי | 20 ביולי 2021 |
| 49 | 14 | אגאתה קריספי | 21 ביולי 2021 |
| 50 | 15 | פרק חידון הטריוויה הגדול של אבא מטפלתמטפלת | 22 ביולי 2021 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 51 | 1 | Summer Love | 5 בדצמבר 2021 |
| 52 | 2 | הלח"י השנייה | 6 בדצמבר 2021 |
| 53 | 3 | להרוג טורקי ולנוח | 7 בדצמבר 2021 |
| 54 | 4 | המעריצה מספר 1 | 8 בדצמבר 2021 |
| 55 | 5 | האקס המיתולוגי | 9 בדצמבר 2021 |
| 56 | 6 | הכול אודות חווה | 12 בדצמבר 2021 |
| 57 | 7 | אלי הכפולה | 13 בדצמבר 2021 |
| 58 | 8 | הסכסוך | 14 בדצמבר 2021 |
| 59 | 9 | אבא עושה בושות | 16 בדצמבר 2021 |
| 60 | 10 | הפלא ופלד | 15 בדצמבר 2021 |
| 61 | 11 | המצאה | 19 בדצמבר 2021 |
| 62 | 12 | בת מצווה למיקי | 20 בדצמבר 2021 |
| 63 | 13 | האנטומיה של לילי | 22 בדצמבר 2021 |
| 64 | 14 | אח קטן | 21 בדצמבר 2021 |
| 65 | 15 | ספיישל ילדים שואלים | 23 בדצמבר 2021 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 66 | 1 | בוז פוואה | 28 במרץ 2023 |
| 67 | 2 | הפומפה מפומפי | 29 במרץ 2023 |
| 68 | 3 | גמדים וענקים | 30 במרץ 2023 |
| 69 | 4 | אחד באפריל | 2 באפריל 2023 |
| 70 | 5 | תירוצים כמו חול | 3 באפריל 2023 |
| 71 | 6 | הבן של לילי קוואווה | 4 באפריל 2023 |
| 72 | 7 | ההחלפה | 5 באפריל 2023 |
| 73 | 8 | מילי ולילי | 6 באפריל 2023 |
| 74 | 9 | הערת שוליים | 9 באפריל 2023 |
| 75 | 10 | מנקרובוט | 10 באפריל 2023 |
| 76 | 11 | המחנכת מיקי | 11 באפריל 2023 |
| 77 | 12 | צל של אולי | 12 באפריל 2023 |
| 78 | 13 | בלילות של ירח מלא | 13 באפריל 2023 |
| 79 | 14 | מסיבת סיום | 16 באפריל 2023 |
| 80 | 15 | ספיישל פספוסים | 17 באפריל 2023 |
פרקים > עונה 6

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 81 | 1 | לילי פופינס | 2 ביולי 2023 |
| 82 | 2 | אליהו ענבים | 3 ביולי 2023 |
| 83 | 3 | הסוף של לילי | 4 ביולי 2023 |
| 84 | 4 | המהפך של גבי | 5 ביולי 2023 |
| 85 | 5 | לילי הולמס ודוקטור אגזמה | 6 ביולי 2023 |
| 86 | 6 | לילי המקורית | 9 ביולי 2023 |
| 87 | 7 | גבי גאמפ | 10 ביולי 2023 |
| 88 | 8 | חגורה שחורה | 11 ביולי 2023 |
| 89 | 9 | דוקטור גוני | 12 ביולי 2023 |
| 90 | 10 | מרגלית וערגלית | 13 ביולי 2023 |
| 91 | 11 | משחקי השפמנון | 16 ביולי 2023 |
| 92 | 12 | הצלע השלישית | 17 ביולי 2023 |
| 93 | 13 | נאחס באפס מאמץ | 18 ביולי 2023 |
| 94 | 14 | איש הלוטרה | 19 ביולי 2023 |
| 95 | 15 | או קיי קיופיד | 20 ביולי 2023 |
| 96 | 16 | החולה המדומה | 23 ביולי 2023 |
| 97 | 17 | תוכנית אירוח | 24 ביולי 2023 |
| 98 | 18 | ניו באלאנס | 25 ביולי 2023 |
| 99 | 19 | רובליטה ממסיטה | 26 ביולי 2023 |
| 100 | 20 | בסלון של אלינור | 27 ביולי 2023 |
קורונה בקלי קלילי

קורונה בקלי קלילי היא סדרה שיצאה במהלך מגפת הקורונה, היא שודרה בין העונה הראשונה לשנייה בתוכנית המקור, "אבא מטפלת".
קורונה בקלי קלילי > סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 8 | 8 | 2 באפריל 2020 | 11 באפריל 2020 |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2021 | פרסי הטלוויזיה לילדים ולנוער | סדרה קומית | אבא מטפלת – עונות 1+2 | מועמדות |
| 2021 | פרסי הטלוויזיה לילדים ולנוער | השחקנית הטובה ביותר בסדרה קומית | גאיה באר גורביץ' | זכייה |
| 2021 | פרסי הטלוויזיה לילדים ולנוער | השחקנית הטובה ביותר בסדרה קומית | דאנה איבגי | מועמדות |
| 2021 | פרסי הטלוויזיה לילדים ולנוער | השחקן הטוב ביותר בסדרה קומית | יובל סמו | זכייה |
| 2021 | פרסי הטלוויזיה לילדים ולנוער | בימוי בסדרה קומית | יוגב יפת | מועמדות |
| 2021 | פרסי הטלוויזיה לילדים ולנוער | תסריט בסדרה קומית | רז יובן, אלעד חן, יובל ברגר, נועה לזר קינן, אפרת חן | מועמדות |
| 2021 | פרסי הטלוויזיה לילדים ולנוער | העריכה הטובה ביותר | קובי אור כהן | מועמדות |
| 2021 | פרסי הטלוויזיה לילדים ולנוער | עיצוב התלבושות הטוב ביותר | טל קלשון | מועמדות |
| 2021 | פרסי הטלוויזיה לילדים ולנוער | האיפור הטוב ביותר | ליאת שיינין | מועמדות |
| 2021 | פרסי הטלוויזיה לילדים ולנוער | הליהוק הטוב ביותר | מורן מרציאנו | מועמדות |
| 2021 | פרסי הטלוויזיה לילדים ולנוער | הניהול האמנותי הטוב ביותר | שירי גולן | מועמדות |
| 2021 | פרסי הטלוויזיה לילדים ולנוער | תגלית השנה | מור עזריה | מועמדות |
| 2022 | פרסי נבחרי השנה של פרוגי | הסדרה הקומית של השנה | אבא מטפלת 4 | מועמדות |
| 2022 | פרסי נבחרי השנה של פרוגי | שחקן ראשי בסדרת נוער | יובל סמו | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | דין הפנר | מועמדות |
| 2022 | פרסי נבחרי השנה של פרוגי | שחקנית אהובה בסדרת נוער | גיה באר גורביץ' | מועמדות |
| 2022 | פרסי הטלוויזיה לילדים ולנוער | סדרה קומית | אבא מטפלת – עונה 3 | מועמדות |
| 2022 | פרסי הטלוויזיה לילדים ולנוער | השחקן הטוב ביותר בסדרה קומית | יובל סמו | זכייה |
| 2022 | פרסי הטלוויזיה לילדים ולנוער | השחקנית הטובה ביותר בסדרה קומית | דאנה איבגי | מועמדות |
| 2022 | פרסי הטלוויזיה לילדים ולנוער | הבימוי הטוב ביותר בסדרה קומית | יוגב יפת | מועמדות |
| 2022 | פרסי הטלוויזיה לילדים ולנוער | התסריט הטוב ביותר בסדרה קומית | אלעד חן, רז יובן | מועמדות |
| 2022 | פרסי הטלוויזיה לילדים ולנוער | האיפור הטוב ביותר | ליאת שיניין | מועמדות |
ליגת הכדורגל החובבנית של רוסיה

| --- | --- |
 שם מלא:  ליגת הכדורגל החובבנית
 כינוי:  הליגה הרוסית השלישית
 תחום:  כדורגל
 ארגון:  התאחדות הכדורגל הרוסית
 מדינות:  רוסיה
 תקופת הפעילות:  1987, 1998 – הווה (כ־38 שנים)
 שמות קודמים:  הליגה הרוסית השלישית
 מירב הזכיות:  דורוז'ניק קאמנקה (3 פעמים)
 מפעל גבוה:  הליגה הרוסית השנייה
 מפעל נמוך:  הליגה הרוסית הרביעית
 http://3division.nagradion.ru
 
לוגו הליגה עד עונת 2013
הליגה הרוסית השלישית או ליגת הכדורגל החובבנית (ברוסית: Любительская футбольная лига) היא הליגה הרביעית בחשיבותה ברוסיה. זוהי הליגה של מועדוני הכדורגל הלא מקצועניים ברוסיה, אשר הצלחה בה מבטיחה את התקדמות הקבוצה החובבנית הרוסית למעמד של קבוצה מקצוענית.
פורמט

הליגה מחולקת ל-10 אזורים: המזרח הרחוק, סיביר, אוראל ומערב סיביר, צפון מערב, מרכז/מוסקבה, מרכז/מחוז מוסקבה, טבעת הזהב, צ'רנוזמיה, וולגה, דרום. אלופת כל אזור יכולה להעפיל לליגה השנייה שהיא ליגה מקצוענית.
נוסף לטורנירי האליפויות והליגה נערכים גם טורנירי גביע לקבוצות חובבניות וגביעים אזוריים בהן יכולות להשתתף קבוצות אזוריות וקבוצות הליגה החובבנית (בשנת 2017 השלב הסופי של גביע רוסיה לקבוצות חובבניות מוזג עם טורניר הגביע הרוסי בכדורגל). במוסקבה ובפרבריה ובמחוז סיביר הקבוצות הבכירות השתתפו בטורנירי הגביע לקבוצות חובבניות.
בעונת 2019 אליפות הליגה בעיר מוסקבה כונתה אליפות מוסקבה לקבוצות חובבניות, במקום טורנירי אליפות מוסקבה שבמסגרת ליגת הכדורגל האזורית.
מעונת 2021 ישנם דיונים לרפורמה בליגה במהלכה, הליגה תעבור לערוך משחקים במתכונת "אביב סתיו" כפי שנהוג בליגות הגבוהות יותר. בכך, הליגה תחדל להתקיים במתכונת שנה קלנדרית אחת.
אלופות הליגה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. עיקר המידע המצוי בפרק זה עדכני ל־20 בפברואר 2025.
בין מנצחי האזורים נערכת תחרות נוספת לקביעת אלופת העונה.
| שנה | מועדון | עיר | מחוז |
| --- | --- | --- | --- |
| 1992 | מטלורג | וולז'סק | צ'רנוזמיה |
| 1993 | אבטומוביליסט | נוגינסק | מרכז/מחוז מוסקבה |
| 1994 | טורפדו | קורגן | אוראל ומערב סיביר |
| 1995 | איזומרוד | טימשבסק | קווקז |
| 1996 | חימקי | חימקי | מרכז/מחוז מוסקבה |
| 1997 | ספרטק טלקום | שיהיה | טבעת הזהב |
| 1998 | סק"א רוסטוב | רוסטוב על דון | דרום |
| 1999 | פסקוב | פסקוב | צפון מערב |
| 2000 | לוקומוטיב-טילים | מינרלני וודי | דרום |
| 2001 | נמקום | קרסנודר | קווקז |
| 2002 | טקסטיל | קמישין | צ'רנוזמיה |
| 2003 | ארואן | נרטקלה | דרום |
| 2005 | צ'רנומורץ נובורוסיסק | נובורוסיסק | דרום |
| 2006 | בטאייסק | בטאייסק | דרום |
| 2007 | חימיק | דז'רז'ינסק | וולגה |
| 2008 | פאקל סטרוי-ארט | וורונז' | צ'רנוזמיה |
| 2009 | טורפדו | מיאס | אוראל ומערב סיביר |
| 2010 | פודוליה | פודולסק | מרכז/מחוז מוסקבה |
| 2013 | ויבור-קורבאטובו | וורונז' | צ'רנוזמיה |
| 2014 | מטלורג אשה | אשה, מחוז צ'ליאבינסק | אוראל ומערב סיביר |
| 2015 | ליוברצי | ליוברצי | מחוז מוסקבה |
| 2016 | זבזדה | סנקט פטרבורג | צפון-מערב |
| 2017 | מטאלורג אשה | אשה, מחוז צ'ליאבינסק | אורל ומערב סיביר |
| 2018 | חימיק אבגוסט | וונורארי, צ'ובאשיה | עבר הוולגה |
| 2019 | אסקאי | אסקאי, מחוז רוסטוב | המחוז הפדרלי הדרומי |
| 2020 | דורוז'ניק | קאמנקה | דרום רוסיה |
הערות שוליים

↑  הליגה נערכה בלוח זמנים קצר מאוד יחסית, בעקבות התפרצות נגיף הקורונה ברוסיה ונערכה מאוגוסט ועד נובמבר 2020.
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
מעורבות עובדי אונר"א בטבח שבעה באוקטובר

מדינות האחראיות לחלק ניכר מהמימון של הסוכנות אשר השעו את המימון.  מדינות האחראיות לחלק מינורי מהמימון של הסוכנות אשר השעו את המימון.  מדינות האחראיות לחלק ניכר מהמימון של הסוכנות אשר לא השעו את המימון.
לאחר טבח שבעה באוקטובר נטען כי מספר עובדי סוכנות הסעד והתעסוקה של האו"ם לפליטי פלסטין במזרח הקרוב (אונר"א) השתתפו באופן פעיל בטבח. ב-26 בינואר 2024 הודיעה אונר"א כי היא חוקרת את הטענות, שהציגה בפניה ישראל מספר ימים קודם לכן, על מעורבותם של חלק מעובדיה בביצוע טבח שבעה באוקטובר שכללה מעשי טבח ופשעים נגד האנושות יחד עם ארגון הטרור חמאס. בהמשך הנציב הכללי של אונר"א פיליפ לזאריני הצהיר שהארגון פיטר את העובדים אשר להם יוחסו הטענות וכי כל חבר בארגון שיימצא כי עוסק בפעולות טרור יצטרך להתמודד עם ההשלכות לכך.
לטענת ישראל עובדי אונר"א השתתפו בביצוע מעשי טבח שבעה באוקטובר, וישראל טוענת גם שנעשה שימוש במתקנים ובכלי רכב של אונר"א לצורך ביצוע המתקפה. כמו כן, לטענת ישראל יש בישראל כעת תיק נרחב "המפליל מספר עובדי אונר"א על מעורבותם לכאורה בטבח, יחד עם ראיות המצביעות על שימוש במתקני אונר"א למטרות טרור". ישראל גם טוענת שקיים קשר מבני בין אונר"א לחמאס, והשמות שסופקו הם "רק קצה הקרחון". ב-5 באוגוסט 2024 פרסם האו"ם את ממצאי החקירה שנערכה בנושא, והודיע כי מתוך 19 עובדים שנחקרו, 9 עובדי אונר"א יפוטרו היות שנמצא שייתכן והשתתפו בטבח ב-7 באוקטובר 2023.
ניצולים ומשפחות הקורבנות הגישו תביעה לבית המשפט הפדרלי בארצות הברית נגד אונר"א, התביעה מציגה ראיות על הלבנת כספים למימון פעולות הטרור של חמאס.
ההאשמות בדבר מעורבותם של חברי אונר"א לכאורה במעשי הטבח הובילה לגינוי בינלאומי כאשר מספר מדינות, כולל ארצות הברית, הממלכה המאוחדת, קנדה, אוסטרליה, איטליה, פינלנד, גרמניה, איסלנד, הולנד, שווייץ, צרפת, אסטוניה, יפן, אוסטריה, רומניה, ניו זילנד, ליטא, לטביה, ושוודיה, הצהירו שישעו לאלתר את המימון של אונר"א. לשם השוואה, נכון לשנת 2022 אותן המדינות סיפקו לאונר"א מימון על סך 853 מיליון דולרים אמריקאים. סך המימון של אונר"א לשנת 2022 היה 1,113 מיליון דולרים אמריקנים. לעומת זאת, נורווגיה, ערב הסעודית, טורקיה, ספרד, בלגיה, דנמרק, כווית וקטר שהיו בין 20 המדינות התורמות המובילות לארגון ב-2022, בחרו שלא להשעות את המימון שלהן.
רקע > מתקפת הפתע ב-7 באוקטובר

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
7 באוקטובר 2023 הוגדר כיום העקוב ביותר מדם בתולדות ישראל והקטלני ביותר ליהודים בעולם מאז השואה.
בתגובה, פתחה ישראל בתקיפות אוויריות ובהמשך במתקפה מלאה על רצועת עזה, במטרה מוצהרת להרוס את ארגון החמאס ולהבטיח את שחרור החטופים. לטענת משרד הבריאות של רצועת עזה אשר מנוהל על ידי ארגון החמאס, הסכסוך הביא למותם של מעל ל-26,000 פלסטינים.
רקע > אונר"א

אונר"א היא סוכנות של האו"ם האחראית לתמיכה בסעד ובפיתוח האנושי של פליטים פלסטינים. הסוכנות הוקמה במקור במטרה לסייע לפלסטינים שהפכו פליטים בעקבות תוצאות מלחמת העצמאות ב-1948 (לפי ההערכות ב-1948 היה מדובר ב-700,000 אנשים) וצאצאיהם, כולל ילדים שאותה האוכלוסייה אימצה כחוק. נכון לשנת 2019 אונר"א סיפק סיוע למעל ל-5.6 מיליון פליטים פלסטינים אשר רשומים בסוכנות כפליטים פלסטינים. בשנת 2023 הגורמים שסיפקו את עיקר המימון לסוכנות היו ארצות הברית, האיחוד האירופי וגרמניה.
לפני מלחמת חרבות ברזל הפעילה אונר"א 700 בתי ספר ו-140 מרכזי בריאות ברחבי רצועת עזה, והעסיקה בהם כ-13,000 עובדים.
ההאשמות

ימים ספורים לפני 26 בינואר הציגה ישראל האשמות חמורות נגד סוכנות אונר"א לפיהם 12 מעובדי הסוכנות היו מעורבים בטבח שבעה באוקטובר. על פי אותם הדיווחים, חלקם זוהו על סמך צילומים שנלקחו במהלך המתקפה, בעוד שאחרים הודו שעבדו עבור אונר"א בחקירה שישראל ביצעה לאחר שהם נתפסו. לטענת ישראל, בעוד שלישראל היה מידע על כך במשך זמן מה, רק בשבועיים שקדמו להעלאת ההאשמות הם שילבו את המידע הזה עם מקור מודעיני נוסף אשר "חיזק את הערכה שעובדי אונר"א היו מעורבים בפיגוע". המקור המודיעיני הנוסף כלל צילומים שצולמו על ידי מחבלי חמאס במהלך מתקפת הפתע. לטענת ישראל 12 העובדים הללו הם רק "קצה הקרחון". ישראל גם טוענת שנעשה שימוש במתקנים וכלי רכב של אונר"א במתקפת הפתע, וכי קיים קשר מבני בין חמאס ואונר"א. באחד הסרטונים אף נראה עובד של הארגון חוטף גופת אזרח ישראלי מקיבוץ בארי.
ב-28 בינואר דווח בעיתון ישראל היום שישראל מחזיקה במידע מזה זמן ממושך, אך סירבה לפרסם אותו בפומבי מכיוון שישראל מחשיבה את אונר"א לישות המתפקדת היחידה ברצועת עזה, וכי "בלעדיה יהיה כאוס אפילו גדול יותר".
בנוסף רויטרס דיווחה גם שעל סמך המידע בתיק המודיעין הישראלי 190 עובדי אונר"א היו פעילים רציניים או בארגון החמאס או בג'יהאד האיסלאמי, בעוד שלפי ההערכות הישראליות בסך הכל כ-10% מכל עובדי אונר"א ברצועת עזה הייתה זיקה מסוימת לחמאס או לג'יהאד האיסלמי. על פי נתוני מערכת הביטחון הישראלית שפורסמו ב-20 בפברואר 440 הם פעילים בזרוע הצבאית של חמאס, 2,000 הם פעילי חמאס שאינם בזרוע הצבאית ו-7,000 הם בעלי קרוב משפחה ממדרגה ראשונה שהוא איש חמאס.
כשנה לאחר הטבח הרג צה"ל את מוחמד אבו עטיוי, מפקד נוח'בה בגדוד בורייג' בחטיבת מחנות המרכז של חמאס, שפיקד על הטבח במיגונית בצומת רעים. על פי דובר צה"ל, מלבד תפקידו בחמאס המחבל שימש גם כעובד בסוכנות אונר"א. התקיפה גונתה על ידי מזכ"ל האו"ם, אנטוניו גוטרש.